# data[].attributes.headline
OPPGAVE mat på bål (Se også oppgave-dokumentet på Canvas)

# data[].attributes.subject
OPPGAVE mat på bål (Se også oppgave-dokumentet på Canvas)

# data[].attributes.body
Lag mat ute på bål, ev. stormkjøkken. Lag oppskrift og ta bilder. Legg gjerne noen kommentarer/tips til selve oppskriften.

Oppskrift og bilde(r) publiseres på padlet. På denne måten får vi en «kokebok» i klassen som kan være inspirasjon for alle. Noe blir sikkert veldig godt, annet ikke så vellykka. Det er erfaringene, og deling av erfaringene, som teller. PADLET’en blir altså innleveringsmappen på denne oppgaven.

Innleveringsfrist: 24.4.2020

# data[].attributes.headline
OPPTENNING - samt enkle tegninger av vanlige båltyper

# data[].attributes.subject
OPPTENNING - samt enkle tegninger av vanlige båltyper

# data[].attributes.body
Opptenning, mest med tanke på snø og vinterforhold:
https://norskfriluftsliv.no/slik-far-du-fyr-pa-vinterbalet/

Generelt om bål, samt båltyper:
https://kmspeider.no/ressurser/bal-article11207-3902.html

# data[].attributes.attachment_link.readable_text
Vinteren kan by på ekstra utfordringer for båltenneren. Vi har spurt speiderleder Eirik Bay om hans beste råd for å få fyr på bålet.

Tekst: Linn Elise Jakhelln / Eirik Gripp Bay

Takket være allemannsretten, står du fritt til å tenne opp bål i utmark i Norge i perioden mellom 15. september og 15. april. Værforholdene om vinteren kan imidlertid by på en ekstra utfordring, men heldigvis er det mange tips og triks du kan ta i bruk.

Eirik Gripp Bay er speiderleder i Norges KFUK-KFUM-speidere, og har mye erfaring med å tenne bål i all slags vær.
Hans tips nummer én for å få fyr nå om vinteren, er å tenne bålet fra toppen av - og ikke fra bunnen, slik mange gjør.
- Et bål bør være toppfyrt - i alle fall hvis det er mer enn ti cm snø på bakken. Da slipper du typiske "påskebål" som synker ned i snøen og kveler både seg selv og de som sitter rundt med sur røyk, sier Bay.
Bay forteller at når han skal lage bål på vinterstid, begynner han med å legge et lag med vedkubber på hardtrampet snø.
Lag på lag

Deretter legger han et litt kortere lag med kubber på tvers av det andre - og fortsetter med å legge lag på lag oppå hverandre i en trinnvis pyramide.

- Lagene bør legges på tvers av hverandre, og du bør begynne med den våteste, dårligste veden i bunn - da får den tid til å tørke av glørne som arbeider seg nedover. Så bygger du en liten tipi med småkvist og tørr ved øverst, som du tenner på. Da har du bål i en times tid, uten at du behøver å legge på en eneste pinne, forklarer han.

- Vær ditt eget vindskjold

Det er ikke bare snø som kan by på utfordringer. Hvis det blåser mye kan det ofte være vrient i selve oppfyringsøyeblikket.

- Hvem har vel ikke opplevd at fyrstikkene slukner? Det har i alle fall jeg!, sier Bay.
- Det enkleste skjoldet for vinden er faktisk deg selv. Legg deg ned og "rundt" bålet, slik at du skjermer både fyrstikk og bål for vinden. Så kan du fyre opp mye enklere. God planlegging er også viktig - er det naturlig le et eller annet sted kan det være smart å bygge bålet der, råder han.
I så tilfelle kan et enkelt vindskjold være løsningen.

Lær deg ordet "akselleranter"
- Akselleranter kan være så mangt. I praksis er det alt du kan finne ute i skog og mark, som hjelper deg å få fyr på, eller holde liv i, bålet, forklarer han.
"Akselleranter" er kanskje ikke et begrep du har et forhold til. Men skal vi tro Bay, kan det være greit å lære seg om man vil lykkes med bålet.

Et eksempel på noe som kan hjelpe deg å holde liv i bålet, er kvae fra grantrær. Det er heller ikke vanskelig å finne.

- Kvaen oser ofte ut fra sår i grana, for eksempel der hvor en grein har knekt av. Det danner store klumper, og kan ganske enkelt plukkes rett fra treet. Det er klissete saker - så ikke putt det i lomma, råder han.

Never, som er barkelaget på bjørketrær, er også en super aksellerant. Den du finner på død bjørk er å foretrekke.

- Finner du never på død bjørk, sparer du tid, kalorier, selve treet og unngår å bruke kniv, noe som selvsagt minsker risikoen for skade. Du bør alltid ha litt never i lomma - så får du alltid fyr på bålet, smiler Bay.
For de som er interessert i å lære mer om de mange ulike måtene et bål kan lages på, kan den følgende oversikten hentet fra KFUK-KFUM Speidernes aktivitetsbank være nyttig.
Forskjellige båltyper

Pyramidebål

er båltypen man gjerne lærer først å bygge. Det har form som en pyramide, derav navnet. Mange av de andre båltypene har pyramidebålet som basis. Start med å bygge bålet innenfra, med en liten, luftig haug med lettantennelig materiale, som never, tørr mose, trefliser, barkebiter og eventuelt avispapir. Bygg videre i pyramideform, først med mindre pinner, så litt større pinner og til slutt vedkubber når bålet har tatt skikkelig fyr.

Lag en luftig haug av never og flis

Bygg en pyramide over med små pinner

Fyll på med litt større pinner

Tenn på

Når bålet har tatt fyr, legg på større vedkubber

Pagodebål

er et fint bål til turbruk. Start med å legge to store vedkubber parallelt med noe avstand mellom. Legg så to nye på tvers. Bygg et lite pyramidebål i midten, og fortsett med å legge to og to kubber hver sin vei oppover i et par lag. Pagodebålet brenner raskt og kraftig og gir god varme, og egner seg derfor godt til matlaging - enten rett i glørne, eller man kan sette en stor trefoting over og henge en gryte i den.

Jegerbål

er et bra bål til matlaging. Finn tre like store, stabile steiner eller solide kubber. Sett dem i en trekantformasjon, slik at det går an å sette en gryte oppå dem. Bruker du kubber, skal de stå på høykant. Tenn et lite pyramidebål i midten. Legg flere pinner imellom steinene eller kubbene etter hvert som det tar fyr.

Stjernebål

blir et lite matlagingsbål som kan brukes der du ikke har steiner eller trefoting tilgjengelig. Legg 5-6 vedkubber i stjerneformasjon og tenn et lite bål i midten. Når bålet har tatt skikkelig fyr, kan du sette en kjele på midten. Etter hvert som kubbene brenner opp, dytter du dem innover mot midten.

Nying

er et tradisjonsrikt turbål som brukes når man vil ha et bål som kan brenne hele natten. Du trenger tre store stokker, gjerne gran eller furu. Legg to av dem parallelt på bakken med litt avstand. I mellomrommet lager du et lite bål av lettantennelig materiale. Deretter legger du to mindre greiner på tvers over de to stokkene, litt ute på siden, og en ny stokk oppå der igjen parallelt med de to første. Pass på at den ligger stabilt. Det er en god ide å bruke øksa og hugge litt på sidene av de store stokkene, slik at de tar lettere fyr.

Vinterbålet

passer godt om vinteren fordi det brenner sakte og lenge. Begynn med å hardtrampe snøen eller grave den bort. Legg så lag på lag med vedkubber oppover, og et lite pyramidebål eller pagodebål på toppen. Tenn bålet på toppen. Det nederste laget med ved kan gjerne være fuktig, slik at bålet ikke brenner seg så lett nedover i snøen.

Lykke til med bålet!

# data[].attributes.attachment_link.description
Vinteren kan by på ekstra utfordringer for båltenneren. Vi har spurt speiderleder Eirik Bay om hans beste råd for å få fyr på bålet. Tekst: Linn Elise Jakhelln / Eirik Gripp Bay Takket være allemannsretten, står du fritt til å tenne opp bål i utmark i Norge i perioden mellom 15.

# data[].attributes.body
Det finnes veldig mange ulike båltyper, og samme bål kan ha mange ulike navn. På nett er det også veldig mange sider om bål, båltyper, opptenning etc. Her er noen kilder :
https://www.natursekken.no/c1187998/forsok/vis.html?tid=1399995&within_tid=1399355  (dette er et opplegg fra grunnskoleressurs på nett - fint startsted rundt bål...)
https://www.speidersport.no/baltyper/
og
https://www.xxl.no/tips/friluftsliv/bal-baltyper

# data[].attributes.attachment_link.readable_text
I dette aktivitetssopplegget skal du klargjøre et ildsted, bygge opp et bål og få det til å brenne. Du skal lære om ulike typer bål og dets egenskaper, lære å praktisere sporløs ferdsel og kunne vurdere sikkerhet i forbindelse med fyring av bål. Til slutt skal du bruke det du har lært om bål for å tilberede en matrett på en hensiktmessig måte.
Bilde "Ved bålet" kan brukes.

Det å kunne fyre bål har alltid vært en viktig egenskap for oss mennesker. Bålet og ilden gir varme, lys og trygghet. Leirbålet har i tillegg en samlende og tiltrekkende kraft på oss. Når vi samles rundt bålet bærer vi videre en kulturarv som startet for minst 500 000 år siden.

FORBEREDELSER:

Les fakta-ark. Litt om bål, Bruk av kniv, øks, sag (se vedlegg til høyre)

Les om førstehjelp ved brannskader, se lenke til nettet

Klargjør utstyr, innkjøp av kunstige oppfyringshjelpemidler (Stearinlys, bomull og vaselin, opptennings poser av parafin, tennbriketter).

Finne en egnet plass for bålfyring med god tilgang på ved.

Kjøp inn matvarer til de rettene som skal tilberedes.

GJENNOMFØRING:

1. Sporløs ferdsel:

Sporløs ferdsel vil si at du driver et friluftsliv som ikke setter flere spor i naturen enn det som er nødvendig. Vis hensyn til eiere, selve naturen og det som lever i den. Når du fyrer bål bør du etter beste evne skaffer deg brensel og fyre på en slik måte at det ikke skader området du befinner deg i.

Ta i bruk allerede etablerte bålplasser

Brensel til bålet bør i stor grad komme fra allerede døde trær og greiner.

Kvister og never bør samles på en slik måte at det ikke setter varige skader på vegetasjonen.

Kapp trær og pinner helt nede ved roten, slik at ikke stubber eller pinner står igjen.

Benytt steiner til avgrensning og som underlag slik at du ikke lager merker eller skader.

Plastikk og metall bør ikke brennes, men bringes med hjem.

Rygg opp etter deg. Leirplassen bør forlates slik du ønsker å finne den.

2. Klargjør til bålbrenning:

Saml sammen naturlige brennbare materialer til opptenningsfasen

Saml tørre kvister og greiner fra gran og furu

Sag, hogg, og kløyv kubber til bålet

Steinsett bålplassen

Få godkjenning av læreren før dere tenner på bålet

3. Øv på å få fyr på bålet. Prøv å tenne med ulike typer materialer og hjelpemidler (naturlige og kunstige)

4. Konkurranse: Klassen skal konkurrere i hvem som raskest kan fyre et bål og koke opp 1 l vann.

5. Lage mat:

Dere må selv velge ut den mest hensiktmessige båltypen til valgte retter. Lag nok mat til at andre kan komme å få en liten smakebit av deres mat. Egne aktivitetsopplegg for ulike måter å lage mat.

# data[].attributes.attachment_link.description
I dette aktivitetssopplegget skal du klargjøre et ildsted, bygge opp et bål og få det til å brenne. Du skal lære om ulike typer bål og dets egenskaper, lære å praktisere sporløs ferdsel og kunne vurdere sikkerhet i forbindelse med fyring av bål.

# data[].attributes.body
Litt om ulike typer brennere:
https://www.turmat.no/stormkjokken-eller-primus/
om stormkjøkken (samt video om bruk etc):
https://skedsmospeider.no/nyttig/bruk-av-stormkjokken/

# data[].attributes.attachment_link.readable_text
Hvilket kokeapparat bør man velge på tur, og hva er forskjellene? Det skal vi forsøke å gi deg et svar på her - for mens noen sverger til stormkjøkkenet, har andre gassbrennere som sin favoritt.
Kokeapparater kan deles opp i tre kategorier: 1) Stormkjøkken/rødspritapparat, 2) Gassbrenner, og 3) Multifuelbrenner. Du tenker kanskje at vi har glemt primusen nå, men neida, Primus er faktisk bare et svensk merkenavn for kokeapparater som dekker alle de tre kategoriene, og som kan kjøres på nesten enhver form for flytende drivstoff bl.a: parafin, miljøbensin, (ikke bilbensin) diesel, og rødsprit. For mer informasjon om ulike primus-typer kan du se her: På tur med primus
Tilbake til kokeapparatene, og forskjellene mellom de.
1. Stormkjøkken/rødspritapparat - disse kommer gjerne som alt-i-et med kasserolle, stekepanne, kaffekjele, vindbeskyttelse, brenner og håndtak/klype for å løfte av varme kokekar. Settene kommer i ulike kvaliteter og størrelser, og til tross for at man i de siste årene har fått mye lette materialer, kan de ofte være litt tunge. Men man behøver jo ikke ta med hele settet hver gang man skal på tur.

Brenneren fylles med rødsprit som tennes på, plassers i vindbeskytteren og kokekaret settes over. Det er imidlertid veldig lav effekt på brenneren, noe som kan føre til at det å tilberede mat, eller koke vann for den del, kan ta relativt lang tid. Stormkjøkkenet er likevel det mest pålitelige, lettvinte og stødig i bruk, og ikke minst, ofte billigst i innkjøp.Tips! Ren rødsprit soter en del, noe som kan reduseres ved å blande rødspriten med 10 prosent vann. Og HUSK! Sprit må ikke påfylles/etterfylles varm brenner. (Eksplosjonsfare)

2. Gassbrenner - disse finnes i to varianter: enten med en brenner skrudd direkte på toppen av gassbeholderen, eller med brenneren separat og koblet til gassboksen med en slange (som på bildet under). En gassbrenner med påskrudd brenner kan fort bli litt ustabil med et kokekar på toppen, men dette kan avhjelpes ved å kjøpe til støtteben. Gassboks og brenner forbundet med slange er vesentlig mer sikker i bruk, og jo flere bein på brenneren har jo stødigere er den.Til forskjell fra stormkjøkkenet går matlaging og koking på gassbrenneren raskere da denne kan oppnå høy temperatur - opp mot 3000w under gode forhold. Styrken og flammen på en gassbrenner er også lett å regulere.

Når man bruker gassbrenner på vinteren er det viktig å huske at gass går over fra gassform til flytende form allerede ved ca. null grader celsius. Det betyr at en gassboks må holdes varm ved bruk på vinterstid for å fungere. Boksen kan pakkes i isolerende materiale under bruk og/eller holdes varm på annen passende måte under transporten. Det er også mulig å kjøpe ulike gassbeholdere som egner seg bedre på vinterstid.

Man skal alltid være forsiktig når man bruker gass og flammer. En gassbrenner som velter kan flamme kraftig opp, og bør derfor plassers på et trygt sted hvor den ikke utgjør stor fare for deg eller omgivelsene. En gassbeholder er ugjennomsiktig og kan heller ikke etterfylles. Dette gjør at du ikke kan gjenbruke boksen og heller ikke kan være helt sikker på når boksen går tom for gass.Tips! De fleste gassbrennere har innbygd tenner, men de er ikke alltid helt pålitelige. Ta derfor alltid med fyrstikker/lighter for sikkerhets skyld.

3. Multifuelbrenner - er som navnet tilsier, et kokeapparat som kan bruke ulike typer brennbart brennstoff. De er ofte lette i vekt og er derfor fine å ta med seg på lengre turer. I tillegg kan de brukes året rundt, og brennstoff kan etterfylles - noe som kan bidra til lettere oppakning da de kan fylles på underveis. Drivstoffbeholder og brenner er separate og forbundet med slange. Drivstoffbeholderen er utstyrt med pumpe, og det pumpes opp trykk som driver brenselet til selve brenneren. Apparatet har høy effekt, opp mot 3000w under gode forhold, og dermed rask koketid.

Advarsel! Ved feil tenning kan apparatet flamme litt opp, det advares derfor mot å tenne det feks. inne i telt/fortelt. Det kan også være aktuelt å bytte ventil når man bytter brensel, noe man bør ta høyde for når man planlegger turen eller pakker.

Tips! Er du usikker på bruken har Primus flere god opplæringsvideoer på Youtube: Hvordan bruke en multifuelbrenner

# data[].attributes.attachment_link.description
Hvilket kokeapparat bør man velge på tur, og hva er forskjellene? Det skal vi forsøke å gi deg et svar på her - for mens noen sverger til stormkjøkkenet, har andre gassbrennere som sin favoritt. Kokeapparater kan deles opp i tre kategorier: 1) Stormkjøkken/rødspritapparat, 2) Gassbrenner, og 3) Multifuelbrenner.

# data[].attributes.body
inspirasjon til matretter:
https://norskfriluftsliv.no/fem-tips-til-smakfull-mat-pa-balet/
og
https://markablogg.blogspot.com/2013/04/mat-pa-bal-oppskrift-appelsinkake-mm.html
og
https://www.nrk.no/mat/20-oppskrifter-pa-turmat-til-paske-1.12279022
og
http://www.barnehageside.no/db/dokumenter/www.vestbynaturbarnehage.no/filer/Kokebok%20for%20mat%20p%C3%A5%20b%C3%A5l.pdf

# data[].attributes.attachment_link.readable_text
Den 15. september ble det generelle bålforbudet opphevet, noe som betyr at det igjen er lov å tenne bål i utmark. Så lenge man har godt med varme klær, er det å samles rundt et bål noe av det hyggeligste som finnes nå på høsten. Med litt forberedelser hjemme, kan dere også trylle fram lekker mat på bålet.
- Den beste turmaten gjør mer enn å bare holde dere gode og mette, den skal også være en god stemningsskaper. Det finnes så mye annen spennende turmat enn svette brødskiver eller grillpølser, sier Tonje Refseth, som leder prosjektet Turmat fra hele verden.
Turmat fra hele verden er et initiativ fra Norsk Friluftsliv med hensikt å få flere mennesker ut i naturen gjennom gode mat- og turopplevelser.

- Det å lage mat på bål er faktisk ganske enkelt, så lenge du er godt forberedt. Har du med deg aluminiumsfolie og litt olje eller smør, er det bare fantasien som setter grenser for hva du kan pakke inn og steke rett på bålet, sier Refseth.

Her er fem spennende oppskrifter dere kan prøve i høst:

For å se oppskriftene i sin helhet må du klikke på lenkene under.

Dette er en sunn, smakfull og enkel rett, som kan varieres i det uendelige. Konseptet er enkelt: Hakk fisk og grønnsaker i passe store biter, dryss med soyasaus og olje. Så er det bare å pakke hele kalaset inn i folie og slenge det på bålet. Etter ti minutter har du en sunn og deilig middag!

Her er det brukt laks og sei, men du kan også bruke andre fisketyper. Retten kan også enkelt gjøres vegetarisk, ved å for eksempel bytte ut fisken med sopp, tofu, eller flere grønnsaker. Ønsker du en mer spicy variant, kan du drysse litt hakket hvitløk og chili over før steking. Du kan også gjerne tilsette frisk koriander ved servering.

De fleste liker taco. I denne oppskriften har den populære retten fått en litt ny vri, hvor tacoshell og lefser er byttet ut med en baguette.

Her er det brukt kjøttdeig som tacofyll, men retten kan også enkelt gjøres vegetarisk ved å bruke for eksempel bønner eller sopp. Baguetten toppes med ost og tacochips, før den pakkes inn i folie og legges på bålet. Har du rester fra fredagens tacomiddag er dette også en super måte å få brukt dem opp på.

Det er morsommere for barna å spise fisk når den kommer på et spyd. I denne oppskriften har fisken fått følge av ferdigkokte potetbiter, paprika, squash og cherrytomat. Du velger selv om du vil kutte opp ingrediensene på forhånd eller gjøre dette ute.

Når ingrediensene er ferdig kuttet, kan alle få lov til å komponere sitt eget fiskespyd. Ferdige spyd pensles med litt olje, og stekes på rist på bålet.

Kan nytes rett fra spydet, eller serveres i en tortillalefse med litt rømme til.
Bannock er en tradisjonell skotsk brødkake som både kan lages i ovn eller stekepanne. Alt du trenger til det som må være verdens enkleste brød på bål, er mel, bakepulver, sukker, salt, vann og litt smør til steking.
Brødet kan smakssettes med ulike typer krydder eller fyll. I denne varianten er brødet er fylt med sjokoladepålegg før steking. Bannock-brød egner seg godt både som dessert eller lunsj på bålturen.

Er du på utkikk etter en enkel og god turdessert som krever minimalt med forberedelser? Til denne søte drømmen trenger du kun to ingredienser - nemlig banan og Daim-sjokolade.

Mange har nok gode minner fra å spise grillet banan med sjokolade. Med denne vrien får du i tillegg en deilig og knasende karamell, som gjør seg godt mot den myke bananen. Nam!

Les mer: Dette er grill- og bålvettreglene

# data[].attributes.attachment_link.title
Fem tips til god og enkel mat på bål - Norsk Friluftsliv

# data[].attributes.attachment_link.description
Maten smaker enda bedre når den lages på bål. Vi har samlet fem enkle og smakfulle oppskrifter til mat på bål.

# data[].attributes.body
Hei. Jeg laget jordskokk suppe. Desverre har vi bålforbudt i Larvik kommune og derfor måtte den kokes på vanlig komfyr.  Men uansett funker det å lage den i en jerngryte på bålet, som vi gjorde ifjor høst. 😊
Rens og vask jordskokk, gulrøtter, pastinakk, brokkoli, løk- skjær alt i fine terninger, tilsettes revet ingefær, salt, vann. Vent med å tilsette brokkoli, siste 10 min. Som suppeinnlegg bruk: finstrimlet paprika rød og gult,  urter: persille, løpestikk.  Håper det smaker. 😊 Karina

# data[].attributes.body
Jeg har laget munker på bålpanne for første gang. oppskriften kommer fra boka Fridas bålmat.

2 egg
3 ss sukker
3 dl kefir
3 dl hvetemel
knivspiss salt
1 ts kardemomme
1 ts natron
1/2 ts bakepulver
1/2 ts vaniljesukker
saft av 1/2 sitron

Visp egg og sukker godt sammen. Bland inn kefir og hvetemel vekselsvis. Tilsett salt, kardemomme, natron, bakepulver og vaniljesukker. Rør forsiktig og hell i sitronsaften til slutt. La røren hvile i 30 minutter.

Munkene ble veldig gode, men brente seg fort fast i munkejernet om det ikke ble smurt grundig mellom hver gang.

Lisabet:)

# data[].attributes.headline
"Grønnsakspakker i folie og grillspyd med kylling"

# data[].attributes.subject
"Grønnsakspakker i folie og grillspyd med kylling"

# data[].attributes.body
Brødskiver/ sandwichbrød

egg

smør

melk

Topping: ost, sirup, sjokoladesaus, banan, bær, hva som helst du ønsker.

Visp egg og ha litt melk oppi. Dypp brødskiva i egget. Ha litt smør i pannen og stek brødskiva til at den blir godt stekt på begge sider. Ta brødskiva på tallerkenen og ha på hva du ønsker f.eks. ost, sirup, sjokoladesaus, banan og bær.

Tips:

Det er bedre med sandwichbrød, men vanlig grovbrød er også godt.

Pass godt på når du steker brødskiva. På stormkjøkken kan brødskiva fort bli brent.

Imm :)

# data[].attributes.body
egg

salt og pepper

olje

godt hakket sjampinjong, paprika, gressløk, hva som helst du ønsker.

aluminiumfolie

Lag båter av aluminiumfolie og smør litt olje i bunnen. Visp egg og tilsett salt og pepper og rør godt sammen. Hell eggene i båtene (ca. 2/3 av båten) og ha oppi sjampinjong, paprika, gressløk eller hva som helst du ønsker. Tilsett vann i bunnen av pannen og legg båtene i. Stek og rør om litt til eggene er ferdige.

Tips:

Det er bedre å steke egg i aluminiumfolie på bål med rist eller på jernpanne.

På stormkjøkken kan vannet fort fordampe, så pass godt på det. Hvis pannen blir for varm, kan den løftes litt over varmen.

Imm :)

# data[].attributes.body
På grunn av bål forbud i Øvre Eiker kommune har jeg ikke gjennomført aktivitet ute. Jeg velger derfor å skrive om en tidligere aktivitet.
Pizza på bål er veldig enkelt og godt.
Deig:
- vann
- gjær
- olje
- hvetemel
- salt
Topping: pizza saus, ost og valgfritt fyll.
Lag pizzadeig i barnehagen eller hjemme, og tar med det fyllet man ønsker. Husk stekepanne, smør, bakepapir, fjøl, kniv og noe å snu i panna med.

Lag bål, og trill- trykk ut deig på bakepapir og fjøl før du legger deigen i smurt stekepanne over bålet. Etter en stund snur du deigen og har på fyll. Stek til du er fornøyd med resultat.

Guro :)

# data[].attributes.body
Jeg har ikke fått gjennomført dette pga bålforbud i kommunen jeg bor i, men velger å dele en oppskrift som er lett å gjennomføre ute i naturen. Det er wok på bål. Det er en enkel rett fordi man kan ta de grønnsakene man har tilgjengelig i kjøleskapet. For å gjøre det enklest mulig kan man kutt opp alt på forhånd og ha det med seg i sekken, sammen med stekesmør/olje og en stekepanne.

Renate

# data[].attributes.attachment_link.description
Sunn turmat i en fei! Og du bestemmer ingrediensene helt selv. Woken setter du rett på bålet.

# data[].attributes.body
Denne måtte lages hjemme på grunn av ekstrem skogbrannfare.
Denne er fin å lage på tur, da nesten alle ingrediensene er uten forberedelser. Det kan være lurt å hakke løken og chillien før man går i skogen, slik at alt er klart på tur.

Oppskift:
1 kg malt kjøtt
1 boks med bønner (jeg brukte  kidneybønner)
2 bokser hermetiske tomater, hakket
2 bokser tomatbønner
1 chilli
2 løk
ca. 1 dl fløte

Serveres med tortillalefser eller pitabrød. Hvis man bruker pitabrød er disse fine å varme på bålet.

Victoria

# data[].attributes.body
Jeg har laget denne enkle pizzaen med stormkjøkken på grunn av bålforbudet.

Oppskrift:
lefse
pesto eller pizza saus
topping (bare fantasien setter grenser!)
Jeg brukte paprika, sjampinjong, oliven, mais, karse og ost.
Aluminiumsfolie

Tips:
- Skjær grønnsakene i små biter slik at pizzaen blir raskere ferdig.
- La barna hjelpe til med å ha på toppingen.

Det kan være lurt å sette en lefse til oppå pizzaen og steke. Det blir mindre rotete når barn spiser..!? Har dere noe tips?

Yoshimi

# data[].attributes.body
Ingredienser
1 ss nøytral olje
2 løk
2 ss fersk ingefær
½-1 rød chili
400 ml kokosmelk
600-700 ml vann
1½ ts salt 600-800 g halvfeit hvitfisk (gjerne kveite eller lysing) Saften av 1 sitron
Litt hvit pepper
Grovt brød
Slik gjør du
Fileter fisken og kutt den i store, pene biter. Skrell og finhakk ingefæren. Kutt chilien i tynne ringer eller hakk den. Hakk løken. Press saften ut av én sitron. Varm en stor nok gryte med kokosfettet eller den nøytrale matoljen. Stek opp løken, ingefæren og chilien svært lett. Unngå at det svies eller brunes. Slukk med kokosmelken. Fosskok denne i tre minutter og hell i vann og salt. Det er viktig med en skikkelig fosskoking av kokosmelken for å bli kvitt «bokssmaken». Kok opp igjen. Ha i fisken og sitronsaften. Fisken skal trekke i 15 minutter. Påse at det ikke koker. Når ferdig, smak til med hvit pepper og salt. Suppen er serveringsklar! Strø over hakket vårløk, koriander og noen pene sitronskiver. Ved siden av smaker det godt med grovt brød.

Hildegunn

# data[].attributes.body
Oppskrift pannekakerøre (ca. 4 porsjonar):
5 dl kveitemjøl
1 ts salt
7,5 dl mjølk
3 stk egg
3 ss flytande/smelta smør

Framgangsmåte:
Bland saman mjøl og salt i ein middels stor bolle.
Tilsett halvparten av mjølka og visp til ei klumpfri røre.
Bland i smøret og tilsett så resten av mjølka. Visp dette godt saman.
Til slutt vispar du inn egga til du får ei glatt og fin røre.
Hell den ferdige røra over på ei           flaske eller termos og ta den med i sekken :-)

I tillegg til pannekakerøre, tar du med ein pose med revet cheddarost (til å drysse over røra når du steiker pannekakene).

Når eg laga dette brukte eg bålpanne til å fyre opp i. Eg lot bålet brenne til det berre var nokre få flammer igjen, før eg byrja å steike pannekakene. Eg brukte ei vanleg steikepanne som eg sette på rista på bålpanna. Eg hadde i ein liten klump med smør før eg byrja å steike. Eg hadde ca ei suppeause med røre i panna, og når denne var helt oppi dryssa eg ein liten handfull med cheddarost over røra som låg i panna. Når røra nesten hadde stivna på toppen, snudde eg pannekaka og steikte den til den fekk ein middels gyllen farge på andre sida.

Denne smakar veldig godt aleine, men for ekstra god smak, kan ein steike små bitar av bacon (før ein steiker pannekakene) som ein drysser over røra saman med osten :-)

Tips:
- Dersom baconbitane er for store, vil det bli sprekkar i pannekaka når ein steiker den.
- Lurt å ha god varme når ein steiker pannekakene, då dette gjer til at dei blir enklare å snu i panna.

Oppskrifta på pannekakerøra har eg funne på tv2.no i ei annonse for mills.

Kari

# data[].attributes.body
2 ss smør

Lapper pleier å være en stor favoritt! Denne fungerer godt på bål, og kan serveres både med vanlig pålegg, syltetøy eller ulike frukt! F.eks. Bananer.

Ingredienser:
3 egg egg

3 dl melk, helst helmelk

240 g hvetemel

1 ts bakepulver

120 g sukker

2 ts vaniljesukker

Jeg ordnet røren på forhånd. Deretter må man ha en støpejernspanne. Ettersom det er bålforbud, lagde jeg lappene ved hjelp av stormkjøkken.

Tilsett smør i pannen og fordel røren utover slik at du får flere små lapper i pannen. Lappene er klare til å snus når du ser det begynner å boble i røren. Server varme med ønsket pålegg!

# data[].attributes.body
Pleier å lage disse i folie på bål, men her lagde jeg i panne på gassbrenner. Kutta opp fisk og grønnsaker hjemme og hadde med på tur.
-  potet
- gulerot
- purre
- brokkoli
- sopp
- laksefilet
- litt smør i panna eller i folien

Jenny

# data[].attributes.body
4 stk banan
4 dl havregryn
2 dl melk
2 ts bakepulver
4 egg
2 ts vaniljesukker

Visp eggene i en bolle og putt oppi resten av ingrediensene oppi, bananene deles i biter før de puttes i bollen.
Bruk stavmikser til å blande alt godt.
Stek lappene i en stekepanne eller plate med smør på bålet.
Jeg pleier å lage røren på slump, men oppskriften er hentet på godt.no.
Ved melkeallergi kan havremelk eller mandelmelk brukes.

Lene

# data[].attributes.body
Noko godt til kaffien eller kakaoen

Kanelsnurr

Deig:
5 dl kveitemjøl
2 ts bakepulver
2 ss sukker
1/2 ts salt
1 ½ dl vatn
100 gr smør
Eg hadde oppi 1 ts vaniljesukker og ein dæsj kardemomme og.

Til grillinga:
Smør
5 ss sukker
2 ss kanel

Bland saman det tørre i ein bolle, tilsett smelta smør og vatn. Ha deigen i ein matboks.
Bland sukker og kanel og ha i ein pose. Ha med smør og ein pensel.

Ta ein handfull deig, rull den ut til ein lang tynn pølse og snurr rundt ein pinne.
Pensle pinnebrødet med smør og dypp det i kanel-og sukkerblandinga.

Steikinga krev litt tålmodighet, og det kan vera ein fordel å stikke pinnen i bakken ved bålet med pinnebrødet i passelig avstand, for så å snu på det innimellom.

Mobilen gjekk tom for straum, så har ikkje «etter-bilde».

# data[].attributes.body
Taco-minibaguetter
Baguettar
Kjøttdeig med tacokrydder
Mais
Tomat
Vårløk
Revet ost

Skjær eit snitt i baguetten, ta ut litt «deig» og lag plass til fyll. Ha oppi kjøttdeig og ynskjelege grønsaker, samt ost på toppen. Topp gjerne med tacochips. Pakk inn i aluminiumsfolie. Pakk gjerne inn slik at du kan kikke oppi undervegs.

Legg baguettene slik at dei ikkje er i direkte kontakt med ild eller glør. Ha gjerne ekstra aluminiumsfolie med til å legge under, om ein ikkje har tilrettelagt på andre måtar.

Lurt å ha med kniv, om dei vert svidd under så kan ein skjære av det laget. Litt ketchup gjer og susen. Våre vart svidd under, men såg fine ut oppå.

Osteskiver
2 skiver grovbrød
Smør
Ketchup
Skinke
Ost
Pizzakrydder

Ta innholdet mellom skivene og pakk inn i aluminiumsfolie. Steikte dei ved å legge dei på ei helle oppå bålet, og dei kunne godt ha leie lenger.

# data[].attributes.body
S’mores (Some more) til dessert

Du treng marshmallows, Mariekjeks og mjølkesjokolade.

Grill marshmallows, legg gjerne kjeks med sjokolade på aluminiumsfolie der det ikkje er høg varme. Fordel den grilla marsmallowen over kjekset med sjokoladen, og legg eit kjeks på toppen. Ikkje sunt – men nyt!

# data[].attributes.body
Jeg brukte:

1 stor potet

1 gulerot

Litt purreløk

En god klatt smør

En filet av sei

Både grønnsakene og fisken kan varieres på både i mengde og type, her tar du det som er tilgjengelig eller det en har lyst på.

Begynte med å dele guleroten og poteten i tynne staver, og hakket opp purreløken. La så ut litt aluminiumfolie brettet i to, her er det bedre med for mye enn for lite så du er sikker på du får pakken igjen. La smøret i bunn etterfulgt av potet, gulrot og purreløk. Avslutter med fisken på toppen med salt og pepper før den pakkes sammen (greit å pakke den på en måte som gjør det lett å åpne litt underveis) og legges på en rist eller lignende over bålet. Sjekk etter en stund om den er klar.

Fisken kan spises rett fra folien og serveres med en klatt rømme for eksempel.

Eline

# data[].attributes.body
Jeg har ikke fått gjennomført dette pga bålforbud, men hadde valgt å tatt med fiskepakke (havets skattekiste) på bålet. Fordi jeg har prøvd dette med barna før, og det falt veldig i smak. Det er også greit å lage, og barna kan delta på forarbeidet med å kutte opp det som skal i pakken før turen.

Trine

http://www.turmat.no/havets-skattekiste/

# data[].attributes.body
Jeg har heller ikke hatt mulighet til å gjennomføre dette på bålet. Men kunne tenke meg å gjennomføre noe lignende som vi har gjort i barnehagen. Det er en veldig lett rett som barna kan lage selv. Det er pizza laget med lomper. Med f.eks. pizza saus, pepperoni og ost, er veldig godt!👌🏻👌🏻☺️ Eller med skinke, paprika og ost, det er også mulig.

Aline

# data[].attributes.body
På grunn av isolasjon og deretter barnehageåpning har jeg ikke fått utført oppgaven i sanntid, men tar med en godt brukt oppskrift/fremgangsmåte som vi ofte benytter oss av på min avdeling (1 - 3 år).

"Trollpakken"
- gulrot
- løk
- potet
- purre
- vårløk
- sopp
- paprika
- sukkererter
Saus (1 porsjon)
-  2 ss crème fraîche
- 2 ss soltørket tomat
- urter (basilikum, koriander, timian, osv.)
- salt og pepper

Barna får velge og dele opp sine grønnsaker i barnehagen, og får også muligheten til å smake på alle valgene. Vi lager ferdig saus og barna får anrette sine "trollpakker" ferdig før vi drar på tur eller benytter oss av bålpannen i bakgården.
Trollpakken legges i glørne i ca. 15 minutter, avhengig av hvilke ingredienser og mengde barnet har brukt i sin pakke.

For disse pakkene er det kun fantasien som setter grenser. Vi har forsøkt med veldig mye ulike grønnsaker, og barna har fått smake på matvarer de kanskje ikke smaker på så ofte. Vi opplever også at dette er svært populært, at barna gleder seg til trollpakker på tur, og at det er en fin måte å få inn "et godt måltid" på i barnehagehverdagen.

Man kan også ha kjøtt i disse pakkene, men da ville jeg ha stekt dette før det has i pakkene, da det kan være vanskelig å beregne steketid på bålet (og barna blir fort litt utålmodige!) :)

# data[].attributes.body
Mange smakfulle ideer til utprøving her...